钦定古今图书集成/明伦汇编/氏族典/第314卷 > 《廖用贤尚友录》 > 彭九万
## 钦定古今图书集成/明伦汇编/氏族典/第314卷 > 《廖用贤尚友录》 > 彭九万

按《万姓统谱》九，万字好古，崇安人，宋国学立礼斋长。
有诗文行于世。兵毁，存者百一。如《凌波辞赋水仙花》
云：“岁芳兮婉冉，悲江空兮兰枻归。人婵媛兮胡来迟，
憺风魂兮佩谁思。素衣兮俨黄里，玉襦兮蒙翠被。明
波渟渟兮渺愁予，含香怀春兮忠苦。昔遗褋兮今契
阔。伫佳期兮窅修绝，幻尘缘兮謇中忧。时既晏兮不
可留。汎云軿兮水裔。纠予瑟兮难理。人奚归兮路渺
茫，湘有皋兮春线起。”盖沨沨《楚骚》风致，惜不尽传于
世。